Notum sit omnibus tam presentibus quam futuris, quod donnus Amedeus, filius donni Amaldrici de Locum /2, quamdam querimoniam erga domum Alpensem habebat pro quibusdam donis atque elemosinis quas /3 olim antecessores sui domui Alpensi fecerant, que tandem, Domino annuente, taliter sedata est. /4 Quod isdem Amedeus predicta dona et elemosinas, laudante Wilielmo comite et filio ejus Umberto, /5 domui Alpensi in pace perpetuum possidendas dimisit, concessit, confirmavit, insuper duos homines, /6 videlicet Johannem de Nanso et Falconem de Pistilingio et uxorem ejus cum omni posteritate et possessione atque /7 substantia eorum sive habens heredem sive non habens Deo et beate Marię et Alpensis ecclesie, pro anima /8 sua et omnium parentum suorum, libere et absque ulla retentione in elemosinam dedit, ita tamen ut /9 predictos homines quamdiu vixerit a fratribus Alpensibus in feodo habeat, et ipsi pro vestitura annuatim /10 XII nummos ecclesie cui donati sunt reddant. Post obitum vero ejus ipsos et sua omnia cum pace et /11 quiete prefata domus possideat. Addidit etiam et hoc quod, si ipse sine legitimo herede ex hac vi- /12ta migraverit, quicquid in parrochia Sancti Cirici jure hereditario possidebat, sive in hominibus, sive in /13 decimis seu in terris cultis vel incultis, cum omnibus usitamentis suis, totum Deo et beate Marię et omnibus /14 ibidem Deo servientibus ac servituris in elemosinam dedit, nullo contradicente, et pro hoc de bonis /15 ecclesie septuaginta et V solidos accepit, et Hugo minister ejus VI solidos habuit. Si quis autem /16 horum donorum calumpniator vel contradictor extiterit et per violentiam illis aliquid de his abstulerit, /17 se pro posse defendere et dampnum restituere fideliter promisit. Hanc supra dictam elemosinam tam /18 sollenpniter et tam legitime factam secundum sanum intellectum eorum qui presentes adderant manu ad /19 manum cum osculo pacis, in manum Wilielmi prioris laudavit, confirmavit, et cartam fieri precepit et /20 sigillo donni Arducii episcopi atque comitis ut muniretur rogavit. Hujus rei testes sunt Wilielmus comes /21 testis advocatus et defensor, Umbertus testis advocatus et defensor, donnus Poncius de Bodio, donnus Petrus /22 Francum, donnus Umbertus de Baleisone, donnus Turumbertus sennescaldus, Willelmus de Curnilo, donnus Albertus /23 sacerdos de Ripa, donnus Robertus sacerdos de Laie, Hugo de Vileta. Hoc placitum factum est in clau-/24stro Sancti Petri. Anno ab incarnatione Domini millesimo centesimo octogesimo.